Kaldbaksbotnur

mini|S Radar am Sornfelli.
Kaldbaksbotnur [] (boarisch weatli: da Doibodn fo Kaldbak) is a Uatschoft af d Färöer im Sidwestn fo da Haptinsl Streymoy. Im Joa 2020 homb ba ana Flech fo 8,57 km2 10 Leit durtn gwohnd (Dichtn: 1,17 EW/km2). D Postleitzoi is FO-185 und es ghead zua Tórshavna Kommune.

S Wuat Kaldbaksbotnur sted im Nominativ, im Akkusativ sogg ma (á/av) Kaldbaksbotn im Dativ sogg ma (í/úr) Kaldbaksbotni und im Genitiv sogg ma (til) Kaldbaksbotns. Oan, wos z Kaldbak wohnd, nennd ma Kaldbaksbotnsmaður (weibli: Kaldbaksbotnskona, neutral Kaldbaksbotnsfólk).

 Eadkund 
Kaldbaksbotnur bfind si am End vom Fjord Kaldbaksfjørður, dea wos in Sundini mindt und bsteht aus oam Bauanhof und a boa Zuaheisa. Es ligg am Grund fom gleichnamign Doi. Duach des rinnd aa da grejsste Fluss fom Uat, d Fjarðará (Fjord-Achn). Onane Bach hand d Hamarsendaá im Mjørkadalur (Newi-Doi), d Áin í Lenningarstíggj und d Rodmursá. D hejchstn Beag hand da Sornfelli (Schrofn-Beag, 749 m), da Fjallið millum Botnar (Beag zwischn d Dala, 686 m) und da Núgvan (da Spitz, 667 m).

Kaldbaksbotnur ligg an da Stross Nr 10, iwa de ma im Sidn af Sund und weida af Tórshavn kimb und im Nordn duachn 2816 m longa Tunej Kollfjarðartunnilin af Kollafjørðurhttps://web.archive.org/web/20081029040216/http://www.mymetroworld.org/2007/05/blog-post_1665.html Listn vo Tunejs noch da Log (englisch).. Es zweigg im Uat a Strossn o, de af Kaldbak fiad, a Duaf wos eascht 1980 a Strossnobindung kriagg hod. Aa duachs Gmoagebiet, owa ohne Fabindung zua onane Strossn ged da Oyggjarvegur, a oide Fabindungsstross duach d Beag. Fo do aus ged a Strossn aufn Sornfell auffi, wo a Friahwarn-Radar fo da NATO is.

 Gschicht 
Kaldbaksbotnur is a Niðursetubygd, oiso a Siedlung wos im 19. Joahunad zwengsm stoakn Bfejkarungswochsum grindt wuan is.

Am 16. August 1963 hod s Radar in Betriab aufgnumma und 2007 wieda eigstejd. Es werd owa nu zua Iwawochung fom färöischn Luftraum heagnumma. Friara homb duatn bis zu 200 Dänen glebb und goawathttps://www.landsverk.fo/fo-fo/landsverk?pageid=15939&NewsItemID=15287 Bericht iwa d Iwanohm fo Mjørkadalur fo da färöischn Regierung (färöisch)..
mini|Schifoan in Kaldbaksbotnur.
Seit 2011 weand d Gebeide im Mjørkadalur ois Gfengnis fia kloane Fabrecha heagnumma. Es hod 12 Zejna.

 Bfejkarunghttps://statbank.hagstova.fo/pxweb/fo/H2/H2__IB__IB01/fo_vit_md_t.px/ Hagstova Forøya: Bfejkarungszoina 1985 - 2020 (färöisch). 

 Beleg 

Kategorie:Ort auf den Färöern